Α.Ο. Καβάλα

Ο Αθλητικός Όμιλος «Καβάλα» (Α.Ο.Κ.) είναι αθλητικός σύλλογος με έδρα την Καβάλα. Ιδρύθηκε το 1965, έπειτα από τη συγχώνευση τριών σωματείων της πόλης, του Ηρακλή, των Φιλίππων και της Α.Ε.Κ. Διαθέτει τμήματα ποδοσφαίρου, καλαθοσφαίρισης, πετοσφαίρισης, στίβου, καράτε (kyokushin karate) και ράγκμπι λιγκ.

 Η συμφωνία για την ίδρυση του συλλόγου επετεύχθει επί δημαρχίας του Κωνσταντίνου Τσολάκη, ο οποίος παρενέβει στη διαδικασία, καθώς υπήρχε δισταγμός από μερικούς ιθύνοντες εκ των τριών σωματείων της πόλης, του Ηρακλή, των Φιλίππων και της Α.Ε.Κ, ενώ στις διαπραγματεύεις εξέφρασαν γνώμη και οι ποδοσφαιριστές, η οποία και εισακούστηκε. Το καταστατικό της ίδρυσης του συλλόγου επικυρώθηκε από το Πρωτοδικείο στις 24 Σεπτεμβρίου 1965, ενώ 5 μέλη από καθένα από τα προηγούμενα τρία σωματεία συγκροτούσαν τη 15μελή διοίκηση του συλλόγου. Εκτός από το ποδόσφαιρο, ο σύλλογος έπειτα δραστηριοποιήθηκε και στο στίβο, στην καλαθοσφαίριση, στην πετοσφάιριση και στην πυγμαχία. Το ποδοσφαιρικό τμήμα του Α.Ο. Καβάλα είναι ποδοσφαιρικό σωματείο το οποίο δημιουργήθηκε το 1965, έπειτα από συγχώνευση τριών σωματείων της πόλης της Καβάλας. Διεξάγει τους εντός έδρας αγώνες του στο Δημοτικό Στάδιο «Ανθή Καραγιάννη». Επίσης, από το 2014, ο σύλλογος διοργανώνει κάθε χρόνο το τουρνουά ακαδημιών ποδοσφαίρου «Χρήστος Μπάτσης». Το τμήμα καλαθοσφαίρισης ανδρών του συλλόγου δημιουργήθηκε τη δεκαετία του '70, ενώ το 2003 συγχωνεύτηκε μαζί με τα αντίστοιχα τμήματα του Αστέρα και του Ηρακλή Ποταμουδίων Καβάλας, δημιουργώντας την Ένωση Καλαθοσφαίρισης Καβάλας. Το τμήμα ξεκίνησε το 2017 και πάλι τη λειτουργία του, έπειτα από 14 χρόνια.Τα τμήματα υποδομών μετέχουν στις κατηγορίες της Ένωσης Καλαθοσφαιρικών Σωματείων Ανατολικής Μακεδονίας και Θράκης (Ε.ΚΑ.Σ.Α.ΜΑ.Θ.). Το τμήμα πετοσφαίρισης ανδρών του Α.Ο. Καβάλα, με έτος ίδρυσης το 1969, διαλύθηκε το 2006 και επαναλειτούργησε την ίδια περίοδο. Εδρεύει στο Δημοτικό Αθλητικό Κέντρο Καλαμίτσας «Αλεξάνδρα Δήμογλου». Η ομάδα μετέχει στη Β΄ Εθνική κατηγορία. Το τμήμα πετοσφαίρισης γυναικών του Α.Ο. Καβάλα διαλύθηκε και επανιδρύθηκε το 2002. Εδρεύει στο Δημοτικό Αθλητικό Κέντρο Καλαμίτσας «Αλεξάνδρα Δήμογλου». Η ομάδα μετείχε στο Δυτικό Όμιλο της Β΄ Εθνικής κατηγορίας. Πλέον αγωνίζεται στην Α2 Εθνική κατηγορία. Κατά την αξιολόγηση των ελληνικών συλλόγων στίβου που εκδίδει κάθε Νοέμβριο ο Σ.Ε.Γ.Α.Σ. ο σύλλογος της Καβάλας έχει αξιολογηθεί ως ακολούθως πανελλαδικά: Το τμήμα δραστηριοποιείται στο Δημοτικό Στάδιο «Ανθή Καραγιάννη». Το τμήμα καράτε (kyokushin karate) του Α.Ο. Καβάλα κατέχει διακρίσεις σε εθνικό επίπεδο. Η ομάδα προήλθε από την προσθήκη του συλλόγου «Τιτάνες Καβάλας» στη δύναμη του Α.Ο. Καβάλα.Ο σύλλογος διοργανώνει κάθε χρόνο το τουρνουά «Kavala Beach Rugby», στο οποίο λαμβάνουν μέρος ομάδες από την Ελλάδα και το εξωτερικό.Από το 2016 συμμετέχει στα πρωταθλήματα της Ε.Ο.Μο.Π., αρμόδιας ομοσπονδίας για το ράγκμπυ λιγκ. Την περίοδο 2016-2017 συμμετείχε στις διργανώσεις ράγκμπυ λιγκ 13 και 9 παικτών, ενώ την περίοδο 2017-2018 συμμετείχε στο πρωτάθλημα 9 παικτών. Το έμβλημα του συλλόγου είναι η αρχαία τριήρης, σχεδιασμένη από τον Χρήστο Μπάτση. Το πανί συμβολίζει τη διοίκηση του συλλόγου, τα κουπιά συμβολίζουν τους παίκτες που τον απαρτίζουν, ενώ ο άνεμος αποτελεί τους φιλάθλους του. Α.Ο. Καβάλα, επίσημος ιστότοπος ερασιτεχνικών τμημάτων. Α.Ο. Καβάλα, επίσημος ιστότοπος τμημάτων γυναικείας πετοσφαίρισης. Α.Ο. Καβάλα, επίσημο ιστολόγιο τμημάτων ράγκμπι. Α.Ο. Καβάλα (ερασιτεχνικά τμήματα), επίσημος λογαριασμός στο Facebook. Α.Ο. Καβάλα (γυναικεία πετοσφαίριση), επίσημος λογαριασμός στο Facebook. Α.Ο. Καβάλα (καλαθοσφαίριση με αμαξίδιο), επίσημος λογαριασμός στο Facebook.